
	4c-6/140






Către,
BIROUL PERMANENT AL 
CAMEREI DEPUTAŢILOR


Vă înaintăm, alăturat, raportul asupra proiectului de Lege privind instituirea Zilei funcţionarului public, trimis cu adresa nr. PL.x 107/2016, asupra propunerii legislative pentru completarea Legii nr.188/1999 privind Statutul funcţionarului public, trimisă cu adresa nr.Pl.x 113/2016 și asupra propunerii legislative privind instituirea Zilei Funcţionarului Public, trimisă cu adresa nr.Pl.x 114/2016 transmise Comisiei pentru administrație publică și amenajarea teritoriului pentru examinare pe fond, înregistrate cu nr.4c-6/135, cu nr.4c-6/139 și cu nr.4c-6/140  din 31 martie 2016.
PREŞEDINTE,

Victor - Paul DOBRE

	COMISIA PENTRU ADMINISTRAŢIE PUBLICĂ ŞI

AMENAJAREA TERITORIULUI 


	Bucureşti,
	26.04.2016

	Nr.
	4c-6/135

	Nr.
	4c-6/ 139

	Nr.
	4c-6/ 140


R A P O R T      
asupra 

- proiectului de lege privind instituirea Zilei funcţionarului public (PL.x 107/2016) 
- propunerii legislative pentru completarea Legii nr.188/1999 privind Statutul funcţionarului public (Pl.x 113/2016)
și

- propunerii legislative privind instituirea Zilei Funcţionarului Public (Pl.x 114/2016)

În conformitate cu prevederile art.95 din Regulamentul Camerei Deputaţilor, republicat, Comisia pentru administraţie publică şi amenajarea teritoriului a fost sesizată spre dezbatere în fond, în procedură obișnuită, cu proiectul de Lege privind instituirea Zilei funcţionarului public, trimis cu adresa nr. PL.x 107 din 29 martie 2016 și înregistrată cu nr.4c-6/135, cu propunerea legislativă pentru completarea Legii nr.188/1999 privind Statutul funcţionarului public, trimisă cu adresa nr.Pl.x 113   din 29 martie 2016 și înregistrată cu nr.4c-6/139 și cu propunerea legislativă privind instituirea Zilei Funcţionarului Public, trimisă cu adresa nr. Pl.x 114  din 29 martie 2016 și înregistrată cu nr.4c-6/140.
Camera Deputaţilor este Cameră decizională potrivit prevederilor art.75 din Constituţia României, republicată şi ale art.92 alin.(9) pct.1 din Regulamentul Camerei Deputaţilor, republicat. 

1. Proiectul de Lege privind instituirea Zilei funcţionarului public (Plx 107/2016) are ca obiect de reglementare instituirea Zilei Funcţionarului Public la data de 23 iunie, propunerea vizând, totodată, şi reglementarea măsurilor adecvate pentru marcarea corespunzătoare a acestei zile la nivel naţional şi local.
Senatul, în calitate de primă Cameră sesizată, a adoptat proiectul de lege în ședința din 21 martie 2016.
Consiliul Legislativ, conform avizului nr. 1234/16.11.2015, a avizat favorabil proiectul de lege cu observații și propuneri.

    Comisia juridică, de disciplină și imunități, prin avizul nr.4c-11/433/5.04.2016, a avizat favorabil inițiativa legislativă.
2. Propunerea legislativă pentru completarea Legii nr.188/1999 privind Statutul funcţionarului public (Pl.x 113/2016) are ca obiect de reglementare completarea Legii nr.188/1999 privind Statutul funcţionarului public, în sensul instituirii Zilei Funcţionarului Public în data de 23 iunie, urmând a fi sărbătorită de către toate autorităţile şi instituţiile din România.

Senatul, în calitate de primă Cameră sesizată, a respins propunerea legislativă în ședința din 21 martie 2016.
Consiliul Legislativ, conform avizului nr. 1213/11.11.2015, a avizat favorabil propunerea legislativă cu observații și propuneri.

    Comisia juridică, de disciplină și imunități, prin avizul nr.4c-11/439/5.04.2016, a avizat favorabil inițiativa legislativă.


Comisia pentru drepturile omului, culte și problemele minorităților naționale, prin avizul nr.4c-5/321/5 a avizat negativ inițiativa legislativă. 


Comisia pentru muncă și protecție socială, prin avizul nr.4c-7/339/18.04.2016, a avizat favorabil inițiativa legislativă.


3. Propunerea legislativă privind instituirea Zilei Funcţionarului Public (Pl.x 114/2016) are ca obiect de reglementare instituirea Zilei Funcţionarului Public în data de 23 iunie, urmând a fi sărbătorită de către toate autorităţile şi instituţiile din România.
Senatul, în calitate de primă Cameră sesizată, a respins propunerea legislativă în ședința din 21 martie 2016.

Consiliul Legislativ, conform avizului nr. 1215/11.11.2015, a avizat favorabil propunerea legislativă cu observații și propuneri.

    Comisia juridică, de disciplină și imunități, prin avizul nr.4c-11/440/5.04.2016, a avizat favorabil inițiativa legislativă.



Comisia pentru muncă și protecție socială, prin avizul nr.4c-7/340/18.04.2016, a avizat favorabil inițiativa legislativă.


Potrivit prevederilor art.61 din Regulamentul Camerei Deputaţilor, republicat, Comisia a examinat cele trei inițiative legislative în şedinţa din 26 aprilie 2016.
La lucrările comisiei au fost prezenţi  19 deputaţi, din totalul de 22 membri ai comisiei.
La dezbateri a participat în calitate de invitat, în conformitate cu prevederile art.55 din Regulamentul Camerei Deputaţilor, republicat, doamna Sirma Caraman - secretar de stat în cadrul Ministerului Dezvoltării Regionale și Administrației Publice.

În urma examinării intervenţiilor legislative şi a opiniilor exprimate de către membrii Comisiei, s-a hotărât cu unanimitate de voturi, adoptarea proiectului de Lege privind instituirea Zilei funcţionarului public (Plx 107/2016) cu amendamentul admis prezentat în anexa la raport și respingerea propunerii legislative pentru completarea Legii nr.188/1999 privind Statutul funcţionarului public (Pl.x 113/2016), respectiv respingerea propunerii legislative privind instituirea Zilei Funcţionarului Public (Pl.x 114/2016).
În raport cu obiectul şi conţinutul reglementării, cele trei inițiative legislative se încadrează în categoria legilor ordinare.
	PREŞEDINTE,
	SECRETAR,

	VICTOR - PAUL DOBRE
	CONSTANTIN AVRAM


Șef serviciu, Sofia CHELARU
Consilier parlamentar, Nicoleta Toma
Anexa nr.1
AMENDAMENT ADMIS

	Nr. crt.
	Text adoptat de Senat 
	Text amendamente propuse

(autorul amendamentului)
	Motivare amendamente propuse

	1.
	LEGE

privind instituirea Zilei funcționarului public

	LEGE

privind instituirea zilei de 23 iunie, Ziua funcționarului public
Autor: Comisia pentru administrație publică și amenajarea  teritoriului

	Pentru respectarea normelor de tehnică legislativă și pentru rigoarea redactării.

	2.
	
Art.1. - (1) Se instituie ziua de 23 iunie ca Ziua funcționarului public.


(2) Ziua funcționarului public poate fi marcată de către autoritățile și instituțiile publice prin organizarea unor programe și manifestări  cultural-educative.


	Nemodificat
	

	3.
	
Art.2. - Agenția Națională a Funcționarilor Publici, autoritățilr și instituțiile cu același specific din România pot acorda, cu prilejul acestei sărbători, premii, distincții, medalii și titluri onorifice funcționarilor publici, pentru merite deosebite.

	Nemodificat
	

	4.
	
Art.3. - (1) Guvernul, prin intermediul Agenției Naționale a Funcționarilor Publici, sindicatele și asociațiile profesionale, precum și autoritățile administrației publice centrale și locale vor lua măsurile necesare pentru organizarea în bune condiții a unor manifestări cu caracter simbolic, cu ocazia acestui eveniment.


(2) Autoritățile administrației publice centrale și locale pot sprijini material sau logistic organizarea și desfășurarea manifestărilor prevăzute la art.1 alin.(2).


(3) Societatea Română de Radiodifuziune și Societatea Română de Televiziune, în calitate de servicii publice, pot include în programele lor emisiuni culturale ori aspecte de la manifestările dedicate acestei sărbători.


	Nemodificat
	


Sef serviciu, Sofia Chelaru

Consilier parlamentar, Nicoleta Toma

